‘গুড মর্নিং! গুড মর্নিং!’ সশব্যস্ত বললেন পরেশবাবু। ‘হোয়াট হাপেন্ড্? ইজ এভরিথিং অলরাইট্?’ শুধোন তিনি। মনমরা গলায় ম্যাটিলডা বলে, ‘নো ড্যাডু!’ তারপর আরো গোটা তিনেক হাই তোলার ফাঁকে ফাঁকে সে যা বললো, তার সারার্থ হল, ক্যালকুটায় আসার আগে ‘জটি’ তাকে বলেছিল এখানে নো ফোঁকাফুঁকি বিজনেস্। কিন্তু তার ফলে তার কোষ্ঠ জ্যামপাক্ট আটকে গেছে। এখন রীতিমতো কষ্ট হচ্ছে। পরেশবাবুকে সে ছোট ছোট ব্রাউন সিগার খেতে দেখেছে। সেটা হলেও তার চলবে। এরপর ম্যাটিলডা সরাসরি সাহায্য চেয়ে বসে, ‘মে আই বরো ওয়ান সিগার ফ্রম ইউ, ড্যাডু?’